Եղեգնաձորում զբոսաշրջության զարգացումը խթանելու նպատակով «Լույսի» թիմը ստեղծեց «Ֆեյսբուք» և «Թվիթեր» սոցցանցերի էջեր «Վայոց ձոր» անունով (Tour Vayots Dzor), թարմացրեց Վիքիպեդիա հանրագիտարանային էջի տեղեկատվությունը և «Լույսի» Եղեգնաձորի կայքը։ Սոցիալական ցանցերի էջերն արդեն իսկ նշանակալի ուշադրության են արժանացել և լինելու են արտերկրում այս մարզի բրենդավորման երկարաժամկետ ծրագրի կարևոր բաղադրիչ։ Վիքիպեդիայի էջը, որ նախկինում փոքրածավալ տեղեկատվություն էր ներկայացնում տուրիտներին և բնության սիրահարներին, այժմ առավել ամփոփ տվյալներ է պարունակում Եղեգնաձորի բուսական և կենդանական աշխարհի, պատմության և կլիմայի մասին։ «Լույսի» Եղեգնաձորի կայքն այժմ համալրված է տեղական զբոսաշրջային տեսարժան վայրերի, ռեստորանների, հյուրանոցների և օթևանների վերաբերյալ առավել ամբողջական ցանկով։ Տարածաշրջանում տուրիզմի զարգացման համար կենսական մի քայլ ևս. թիմը նշել է տեղական գիդ-ուղեկցորդների կոնտակտային տվյալները, ովքեր կարող են տարբեր լեզուներով աշխատել և ուղղորդել զբոսաշրջիկներին։ Միասնաբար այս կայքերը առաջիկա տարիներին կարևոր ռեսուրս կլինեն միջազգային և տեղացի այցելուների համար։